Mackenzie Bent. Mackenzie Bent (talaffuzi: Makkenzi Bent; 1997-yil 11-iyunda tugʻilgan) — Kanada vakili sifatida muz ustida raqs musobaqalarida qatnashuvchi muz raqqosi. Sherigi Dmitre Razgulajevs bilan birga 2016-yilgi Oʻsmirlar oʻrtasidagi Kanada chempioni boʻlgan. Sobiq sherigi Garrett MacKeen bilan birga 2014-yilgi Oʻsmirlar oʻrtasidagi Kanada chempioni boʻlgan va ikki marta Oʻsmirlar oʻrtasidagi Jahon chempionatida 5-oʻrinni egallagan. Faoliyati. MacKeen bilan. Bent / MacKeen juftligi 2011-yil yanvar oyida Kanada chempionatida bronza medalini qoʻlga kiritgan. Xalqaro konkida uchish ittifoqi tomonidan oʻtkazilgan Oʻsmirlar oʻrtasidagi Gran-pri (JGP) musobaqasida debyut qilib, oʻsha yilning sentyabr oyida Ruminiyaning Brasov shahrida boʻlib oʻtgan Gran-pri bosqichida bronza medalini qoʻlga kiritgan. JuftlikTallindagi (Estoniya) ikkinchi JGP bosqichida beshinchi oʻrinni egallagan va 2012-yilgi Kanada chempionatida oʻsmirlar darajasida toʻrtinchi oʻrindan joy olgan. Bent / MacKeen juftligi 2012 — 2013-yillarda Avstriyaning Lints shahrida boʻlib oʻtgan JGP bosqichida bronza medalini qoʻlga kiritib, Xorvatiyaning Zagreb shahrida oʻtkazilgan huddi shu musobaqada toʻrtinchi oʻrinni egallagan. Juftlik 2013-yilgi Oʻsmirlar oʻrtasidagi Kanada chempionatining kumush medali sovrindorlari boʻlib, shu yili Italiyaning Milan shahrida boʻlib oʻtgan Oʻsmirlar oʻrtasidagi Jahon chempionatida Kanada terma jamoasi safiga qoʻshilgan va musobaqada ishtirok etgan. 2014 — 2015-yilgi mavsumda Bent / MacKeen juftligi Chexiyaning Ostrava shahrida boʻlib oʻtgan Oʻsmirlar oʻrtasidagi Gran-pri musobaqasida oltin va Estoniyaning Tallin shahrida boʻlib oʻtgan turnirda kumush medalni qoʻlga kiritgan. Juftlik ushbu natijalari orqali 2014 — 2015-yilgi Oʻsmirlar oʻrtasidagi Gran-pri finalida ishtirok etish uchun yoʻllanmaga ega boʻlgan Barselonada boʻlib oʻtgan finalda toʻrtinchi oʻrinni egallagan. Oʻsmirlar oʻrtasidagi chempionlikni qoʻlga kiritgan juflik, 2015-yilgi Kanada chempionatida kattalar darajasida ishtirok etishlari kerak boʻlgan. Ular musobaqada oltinchi oʻrinni egallagan va uchi marta Oʻsmirlar oʻrtasidagi jahon chempionatida qatnashish uchun yana Tallinga yuborilgan. Natijalari. "GP: Gran-pri ; CS: Challenger seriyasi ; JGP: Oʻsmirlar oʻrtasidagi Gran-pri"